อุตสาหกรรม-เกษตร ส.ค.ไม่โต 
กีดกันการค้า-ค่าเงินป่วน-สศอ. แนะ ธปท.ไม่ขึ้นดอกเบี้ย,นายณัฐพล รังสิตพล ผู้อำนวยการสำนักงานเศรษฐกิจอุตสาหกรรม (สศอ.) เปิดเผยว่า ดัชนีผลผลิตอุตสาหกรรม (เอ็มพีไอ) เดือน ส.ค.ที่ผ่านมา อยู่ที่ 113.04 ขยายตัวเพิ่มขึ้นจากช่วงเดียวกันปีก่อน 0.66% แต่ถือว่าเป็นอัตราการขยายตัวที่ต่ำสุดในรอบ 16 เดือน จากอุตสาหกรรมยาสูบติดลบ 48% อุตสาหกรรมสุราติดลบ 37% อย่างไรก็ตาม เมื่อดูค่าดัชนีผลผลิตอุตสาหกรรม 8 เดือนแรกของปีนี้ (ม.ค.-ส.ค.) ขยายตัว 3.6% สูงกว่าช่วงเดียวกันปีก่อนที่ขยายตัว 1.5% ขณะที่อัตราการใช้กำลังการผลิตในเดือน ส.ค. อยู่ที่ 65.87% ปรับตัวลดลงต่อเนื่องเป็นเดือนที่ 4,ขณะที่ปัจจัยเสี่ยงที่ต้องจับตาอย่างใกล้ชิดคือ 1.ผลกระทบจากสงครามการค้าระหว่างสหรัฐฯ-จีน ซึ่งมองว่าเป็นได้ทั้งผลบวกและลบ และมีแนวโน้มลากยาวออกไป ซึ่งหากเหตุการณ์ยืดเยื้อจะกระทบทั้งโลก และ 2.วิกฤตการณ์เศรษฐกิจและค่าเงินในตลาดเกิดใหม่ที่มีแนวโน้มลุกลามจากผลกระทบสงครามการค้า โดยตามธรรมชาติเงินจะไหลออกไปหาตลาดที่มีความปลอดภัย ส่งผลให้หลายคนกังวลว่าวิกฤติค่าเงินจะลุกลามไปหลายๆประเทศมากขึ้น,สงครามการค้าคงยังไม่ส่งผลลบต่อเราในปีนี้มากนัก แต่สิ่งที่ต้องตระหนักคือ สงครามการค้ามีแนวโน้มยาวนาน ภาคธุรกิจควรมีแผนรองรับ ซึ่งส่วนของไทยอาจมีผลต่อดีต่อที่จะได้ส่งสินค้าไปทดแทนสินค้าจีนที่ส่งไปสหรัฐฯ และในภาพรวมมองว่ายังไม่ใช่จังหวะเวลาที่ธนาคารแห่งประเทศไทย (ธปท.) จะปรับขึ้นดอกเบี้ยนโยบาย แม้ธนาคารกลางสหรัฐฯ (เฟด) จะปรับขึ้นไปแล้ว เพราะไทยมีความจำเป็นต้องลงทุนเพื่อกระตุ้นเศรษฐกิจในประเทศ,วันเดียวกัน นายวิณะโรจน์ ทรัพย์ส่งสุข เลขาธิการสำนักงานเศรษฐกิจการเกษตร (สศก.) เปิดเผยว่า ดัชนีราคาสินค้าเกษตรที่เกษตรกรขายได้ที่ไร่นาเดือน ส.ค.2561 อยู่ที่ 125.60 ลดลง 2.98% เมื่อเทียบกับช่วงเดียวกันของปีที่ผ่านมา ขณะที่ดัชนีผลผลิตสินค้าเกษตรเดือน ส.ค.2561 อยู่ที่ 117.89 เพิ่มขึ้น 8.06% ดัชนีรายได้เกษตรกร เดือน ส.ค. เพิ่มขึ้น 4.84% และคาดว่าแนวโน้มเดือน ก.ย.2561 จะอยู่ที่ระดับ 157.09 เพิ่มขึ้น 2.28% ส่วนเดือน ต.ค.2561 คาดว่า ดัชนีรายได้เกษตรกรจะอยู่ในเกณฑ์ดี โดยทรงตัวเมื่อเทียบกับช่วงเดียวกันของปีก่อน.
ดัชนีผลผลิตอุตสาหกรรม (เอ็มพีไอ) เดือน ส.ค.ที่ผ่านมา อยู่ที่ 113.04 ขยายตัวเพิ่มขึ้นจากช่วงเดียวกันปีก่อน 0.66% แต่ถือว่าเป็นอัตราการขยายตัวที่ต่ำสุดในรอบ 16 เดือน
ดัชนีผลผลิตอุตสาหกรรม,เอ็มพีไอ ส.ค.,อุตสาหกรรมยาสูบ,สงครามการค้า,ราคาสินค้าเกษตร